ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *2/11/2*021**

**ΕΝΑΡΞΗ ΨΕΚΑΣΜΩΝ ΓΙΑ ΤΗΝ ΚΑΜΠΙΑ ΤΩΝ ΠΕΥΚΩΝ**

Ενημερώνουμε τους πολίτες ότι, όπως κάθε χρόνο και φέτος, ξεκινούν άμεσα οι ψεκασμοί για την κάμπια των πεύκων.

Συγκεκριμένα, το τμήμα Κηποτεχνίας και Πρασίνου του Δήμου Αγίας Βαρβάρας με εξειδικευμένο συνεργείο θα πραγματοποιήσει ψεκασμούς,  χρησιμοποιώντας βιολογικό εντομοκτόνο σκεύασμα, μη τοξικό, το «βάκιλο της Θουριγίας» (Bacillus Thurigiensis), το οποίο είναι ακίνδυνο για τα τέλεια έντομα όπως η μέλισσα, τα ζώα και τον άνθρωπο, ενώ είναι φιλικό προς το περιβάλλον και δεν εγκυμονεί κινδύνους για τη δημόσια υγεία.

Θα ψεκαστούν μεμονωμένα πεύκα, πεύκα σε χώρους πρασίνου, πεύκα σε εκπαιδευτήρια και άλση.

Η εξέλιξη των ψεκασμών θα εξαρτηθεί και από τις καιρικές συνθήκες.